производството на азотна киселина чрез непрекъснато мерене на емисиите. За мониторинга на емисиите на N2O при производство на адипинова киселина, капролактам, глиоксал и глиоксилова киселина се прилага измервателна методика за намаляваните емисии, и съответно изчислителен метод (на основа на методиката на масовия баланс) — за временните случаи на ненамалени емисии.
 За всеки източник на емисии, при който се прилага непрекъснато мерене на емисиите, операторът определя общите годишни емисии като сбор на всички часови емисии, съгласно формула 1, посочена в раздел 3 от приложение VIII.
 Б.2 Часови емисии на N2O
 За всеки източник, при който се прилага непрекъснато мерене на емисиите, операторът изчислява средногодишната часова стойност на емисиите на N2O съгласно формула 2, посочена в раздел 3 от приложение VIII.
 Операторът определя часовите стойности на концентрацията на N2O в димните газове от всеки източник на емисии чрез прилагане на измервателна методика в представителна точка, след като димните газове са преминали през съоръженията за намаляване на емисиите на NОx/N2O (ако се използва система за намаляване на емисиите). При всички източници на емисии операторът използва такива техники за измерване на емисиите на N2O, които могат да показват съответните стойности както при намалени, така и при ненамалени емисии. Ако неопределеността по време на такива периоди нараства, операторът отчита това при оценката на неопределеността.
 Когато това се изисква, операторът изразява всички измерени величини на база сухи димни газове и ги докладва последователно по този начин.
 Б.3. Определяне на дебита на димните газове
 За мониторинга на дебита на димните газове, необходим при определянето на емисиите на N2O, операторът използва методите, посочени в член 43, параграф 5 от настоящия регламент. За производството на азотна киселина, операторът прилага метода съгласно член 43, параграф 5, буква а), освен ако това е технически неосъществимо. В такъв случай след одобрение от компетентния орган, операторът използва алтернативен метод, включително методиката на масовия баланс, който се основава на значими параметри, като например входящото количество амоняк, или определяне на дебита чрез непрекъснато мерене.
 Дебитът на димните газове се изчислява съгласно следната формула:
 Vflue gas flow [Nm3/h] = Vair * (1 - O2, air) / (1 - O2, flue gas)
 където:
 Vair
 = е дебитът на входящия въздух в Nm3/h при стандартни условия;
 O2, air
 = е обемният дял на O2 в сух въздух [= 0,2095];
 O2, flue gas
 = е обемният дял на O2 в димните газове.
 Дебитът на входящия въздух (Vair) се изчислява като сбор на дебитите на всички входящи въздушни потоци в инсталацията за производство на азотна киселина.
 Освен ако не е посочено нещо друго в плана за мониторинг, операторът използва следната формула:
 Vair = Vprim + Vsec + Vseal
 където:
 Vprim
 е дебитът на първичния входящ въздух в Nm3/h при стандартни условия;
 Vsec
 е дебитът на вторичния входящ въздух в Nm3/h при стандартни условия;
 Vseal
 е дебитът на входящия въздух на херметизирания кръг в Nm3/h, при стандартни условия.
 Операторът определя Vprim чрез непрекъснато мерене преди смесването с амоняк. Операторът определя Vsec чрез непрекъснато мерене, включително когато измерването е преди утилизационния въздухоподгревател. За Vseal операторът отчита дебита на пречистения въздух в процеса